2021. gada 10. augustā Rīkojums Nr. 520

Rīgā (prot. Nr. 55 26. §)

**Par apropriācijas palielināšanu Izglītības un zinātnes ministrijai**

1. Atbalstīt valsts sabiedrības ar ierobežotu atbildību "Rīgas Tūrisma un radošās industrijas tehnikums" pamatkapitāla palielināšanu, ieguldot tajā finanšu līdzekļus 316 613 *euro* apmērā augstas gatavības projekta īstenošanai – dienesta viesnīcas ēkas pārbūvei Augusta Deglava ielā 41B, Rīgā, lai Covid-19 krīzes seku pārvarēšanas un ekonomikas atlabšanas pasākumu ietvaros veiktu investīcijas profesionālās izglītības iestāžu infrastruktūrā.

2. Finanšu ministrijai, pamatojoties uz [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [25. pantu](https://likumi.lv/ta/id/315287-covid-19-infekcijas-izplatibas-seku-parvaresanas-likums#p25) un šā rīkojuma 1. punktu, palielināt apropriāciju no dotācijas no vispārējiem ieņēmumiem Izglītības un zinātnes ministrijas valsts budžeta apakšprogrammā 02.01.00 "Profesionālās izglītības programmu īstenošana" finansēšanas kategorijā "Akcijas un cita līdzdalība pašu kapitālā" 316 613 *euro* apmērā.

3. Izglītības un zinātnes ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 2. punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Izglītības un zinātnes ministre A. Muižniece